open-index/open-wikipedia-markdown huggingface dataset:
Викторијанска архитектура

[thumbnail|right|250px|[Манчестерско градско собрание, пример за викторијанска архитектура во Манчестер, Британија]][right|thumb|300px|Карсон Меншн, [Еурека, Калифорнија, САД]]
Поимот **Викторијанска архитектура** се однесува на ред архитектонски стилови главно од викторијанското доба. Затоа периодот на изградба на овие згради може да се преклопува со времето на владеење на кралицата Викторија, по која е наречен самиот стил.

## Историја
Викторијанкото доба траело 64 години, од 1837 до 1901. Грчката преродбена архитектура се претега од подоцнежниот колонијален период, па сѐ до почетокот на викторијанското доба. Слично на нова, Движењето за применета уметност во САД започнало неколку години пред крајот на викторијанското доба.

## Видови викторијанска архитектура
* Британско Движење за применета уметност
* Готска преродба
* Италовидна
* Јакобетанска (претходник на стилот Кралица Ана)
* Неокласицизам
* Нео-Грек
* Обоени убавици
* Кралица Ана
* Ренесансна преродба
* Неороманика (заедно со Ричардсонскиот стил)
* Втор ампир
* Истлејкски стил
* Индустриска архитектура 

Значајни викторијански градови се: Лондон, Галвестон, Глазгов, Мелбурн, Манчестер, Мумбаи и Њу Орлеанс.

## Наводи
* Dixon, Roger and Muthesius, Stephan. *Victorian architecture*. Thames & Hudson: 1978. ISBN 0-500-18163-2 .
* Prentice, Helaine Kaplan, *Rehab Right*, Ten-Speed Press. ISBN 0-89815-172-4, includes descriptions of different Victorian and early 20th Century architectural styles common in the San Francisco Bay Area, particularly Oakland, and detailed instructions for repair and restoration of details common to older house styles.

## Поврзано
* Викторијанска декоративна уметност
* Викторијанско доба
* Џорџијанска архитектура

Категорија:Историја на архитектурата
Архитектура
Категорија:Британска архитектура
Борче Панов

**Борче Панов** — македонски поет и есеист.

## Животопис
Панов е роден на  година во Радовиш. Завршил Филолошки факултет во Скопје. Работи во локалната самоуправа на Општина Радовиш. Тој станал член на ДПМ во 1998 година. Автор е на книгите: „*Што виде Чарли Ч од наопаку*“ (поезија, 1991), „*Циклонско око*“ (поезија, 1995), „*Стоп Чарли*“ (2002), „*Такт*“ (2006), „*Гатанка од стакло*“ )2009), „*Базилика на ракописот*“ (2010), „*Заумна вечера*“ (2012), „*Вдах*“ (2014), „*Човечки тишини*“ (2016), „*Уханија*“ (2017) и „*Глочка школка*“ (2018). Автор е и на осум драми.  Во 2016 година, бил објавен избор на неговата поезија на бугарски јазик - „*Честички хематит*“, во 2017 година во Словенија, на словенечки јазик била препеана и објавена неговата поетска книга „*Вдах*“ а потоа, во издание на УКС Србије, бил објавен изборот од неговата поезија „*Бријање балона*“ на српски јазик. Добитник е на наградата за најдобра дебитантска книга на „*[[Студентски збор]]*“. Член е на претседателството на Друштвото на писателите на Македонија.
## Наводи

Категорија:Луѓе од Радовиш
Категорија:Живи луѓе
Категорија:Македонски писатели
Категорија:Членови на ДПМ
Категорија:Апсолвенти на универзитетот „Св. Кирил и Методиј“
Мост на воздишките (појаснување)

**[[Мост на воздишките]]** е еден од многуте мостови во Венеција.

Но може да се однесува и на:

* Мост на воздишките (Кембриџ), мост во Кембриџ, Аглија
* Мост на воздишките (Оксфорд), Мост во Оксфорд, Англија
* Мост на воздишките (*Seufzerbrücke*) на Ремер (Франкфурт на Мајна)
* Мост на воздишките, роман од Олен Штајнхауер
The Latin Library

**The Latin Library** (*Латинска библиотека*) е мрежно место кој собира латински дела во јавна сопственост. Добиени се од разни извори. Многу од нив се скенирани и форматирани од книги. Други се симнати од разни мрежни места на Интернет (од кои многу пак сега не можат да се најдат). Од поскорешните додадени дела, нејвеќето се придонеси на корисници ширум светот. Текстовите не се наменети за истражувачки цели, ниту како критични изданија. На мрежното место нема преводи. Го одржува Вилијам Л. Кери од Ферфакс, Вирџинија, и е дел од поголемиот портал „Ad Fontes Academy“ http://www.adfontes.com.

## Поврзано
* Латинска книжевност

## Надворешна врска
* The Latin Library

Категорија:Дигитални библиотеки
Категорија:Класични студии
Категорија:Латинска книжевност
Мост на воздишките (Оксфорд)

thumb|250px|Мостот на воздишките
**Хертфордски мост** (англ. *Herford Bridge*),  е покриен мост преку улицата Њу Колеџ Лејн, Оксфорд, Англија, често наречен и **Мост на воздишките** (англ. *Bridge of Sighs*) заради неговата наводна сличност на мостот со исто име во Венеција. Овој мост всушност не бил замислен како реплика на венецијанскиот мост, туку изгледа многу послично на мостот „Ријалто“ во тој град. Мостот ги поврзува Стариот и Новиот Четириаголен двор на Хертфордовиот колеџ.

Архитектот е Сер Томас Џексон. Завршен е во 1914, и покрај противењата на управата на Новиот колеџ.

* Мост на воздишките
* Мост на воздишките (Кембриџ)

## Надворешни врски
* Фотографија и кратка историја на OxfordCityGuide.com  

Категорија:Покриени мостови
Категорија:Мостови во Англија
Категорија:Згради и градби во Оксфорд
Категорија:Знаменитости во Оксфорд
Категорија:Оксфордски Универзитет
Гаспар Санз

мини|десно|250п|Гаспар Санз
**Гаспар Санз** () (4 април 1640 – 1710) — шпански композитор и свештеник роден во Каланда во регионот Арагон. Станал доминантна фигура во шпанската барокна музика, и извршил силно влијание врз неколку композитори низ вековите. На пример, неговото дело *Instrucción de música sobre la Guitarra Española* („Вовед во музиката за шпанска гитара“) во голема мера оставило силно влијание врз Хоакин Родриго „Фантазија за еден господин“. Оваа книга исто така е голем извор за употребата и свирењето на барокната гитара. Санз се здобил со голема слава заради овие книги, како и неговото дело „Шпанска свита“.

## Поврзано
* Барокна гитара
* Класична гитара
* Репертоар за класична гитара

Категорија:Шпански музичари
Категорија:Шпански композитори
Категорија:Шпански класични гитаристи
Категорија:Композитори за гитара
Категорија:Луѓе од Арагон
Категорија:Родени во 1640 година
Категорија:Починати во 1710 година
Авероес

right|300px
**Авероес** (1126, Шпанија - 1198, Мароко) бил арапски филозоф, лекар и учител. Тој бил основач на филозофскиот правец *[[Авероизам]]*. Неговото учење се приклонувало кон материјализмот и пантеизмот. Тој ја негирал бесмртноста на душата, поради што бил осуден од Римската курија.

## Авероес како тема во уметноста
* „Потрагата по Авероес“ - кус расказ на аргентинскиот писател Хорхе Луис Борхес.

## Наводи

Категорија:Арапски филозофи
Категорија:Родени во 1126 година
Категорија:Починати во 1198 година
Категорија:Луѓе од Кордоба (Шпанија)
Градинар

[thumb|right|220px|[Андре Ле Нотр, градинарот на Версај]]
**Градинар** — лице што одгледува и одржува растенија, особено градина. Ова подразбира лица со различни занимања и животни стилови кои се занимаваат со градинарство. Ова е веројатно најстарото занимање, од рекреативно во домашна градина, преку зелечуково или овоштарско градинарство за семејни потреби, до работник кој одржува зеленила за пари како главен градинар на голем посед.

Поимот градинар се употребува и за градинарски дизајнери и пејзажни градинари, кои главно се занимаваат со проектирање (дизајн) на градини, а не со практичните аспекти на градинарството.

Градинарството има долга историја, и некои од градинарите се причуле заради нивната пионерска работа како Андре Ле Нотр и Кејпабилити Браун.

## Градинарот како тема во уметноста
* „Градинар“ - суфиска приказна.
* „Царот и градинарот“ — турска народна приказна.

## Поврзано
* Градина
* Градинарство
* Главен градинар


*Градинари
Електролуминисценција

right|thumbnail|Електролуминисцентна ноќна светилка (користи 0,08 W на 230 V и датира од 1960 година; пречникот ѝ изнесува 59mm)

**Електролуминисценцијата** се дефинира како оптичко-електрична појава кај кого се забележува емисија на светлина од одреден материјал како одговор на електричната струја што минува низ него или како резултат на влијанието на силно електрично поле.

Електролуминисценцијата е резултат на рекомбинацијата на електроните и празните простори во материјалот (кој, по обичај, е полупроводник). Возбудените електрони ја ослободуваат својата енергија во вид на фотони – светлина.

Материјали кои се користат при предизвикувањето на електролуминисценција има многу, но како најтипични меѓу нив се издвојуваат следниве:

* Цинк сулфидот допингуван со одредена количина на бакар или на сребро
* Природниот син дијамант (кој е смеса на јаглерод и бор; може да се користи и било кој вид на дијамант со борот како допингувач)
* Полуспроводниците кои се резултат на сврзување на елементи од III и V група: InP, GaAs и GaN.

## Поврзано
* Луминисценција
* Илуминатор
* Електролуминисцентна жица

## Надворешни врски
* Преглед на историскиот развиток на електролуминисцентниот екран и откривањето на електролуминисценцијата 
*  Воведување на електролуминисценцијата во авто-индустријата од страна на американската ''Крајслер'' - 8 септември 1959. 
* Како работат електролуминисцентните направи на ''Крајслер корпорацијата''. 

Категорија:Луминисценција
Категорија:Извори на светлина
Категорија:Физика на кондензираната материја
Механолуминисценција

**Механолуминисценцијата** е луминисценција што е резултат на механичко дејство извршено врз тврда супстанца. Може да биде предизвикана на неколку начини, а најлесто со помош на ултразвук.
	
Се дели на три поттипови:

* Фрактолумисценција 
** Предизвикана од механичко дејство што предизвикува скршеници – фрактури.
* Пиезолуминисценција
** Резултат е на влијанието на притисок што предизвикува само еластична деформација http://goldbook.iupac.org/P04672.html.
* Триболумисценција
** Првобитно се предизвикува како резултат на триење, но самата механолуминисценција е всушност последица на фрактурите што настануваат во текот на процесот на триење, па затоа, многу често, а особено во модерните поделби, фракто- и триболуминисценцијата се сметаат за синоними http://goldbook.iupac.org/T06499.html.

## Надворешни врски

Ултразвукот генерира моќна механолуминисценција

Категорија:Луминисценција
Категорија:Извори на светлина
Фотолуминисценција

**Фотолуминисценцијата** е процес при кој една хемиска супстанца апсорбира еден фотон (електромагнетно зрачење) и го позиционира на повисоко електронско ниво, а речиси истовремено зрачи еден фотон назад, враќајќи го на пониско енергетско ниво. Периодот меѓу апсорбирањето и зрачењето е многу краток и најчесто не изнесува повеќе од 10 наносекунди. Сепак, под влијание на посебни услови, најчесто во лабораторија, и особено во текот на фосфоресценцијата, овој период може да биде продолжен и да трае повеќе од неколку минути, па дури и неколку часа.

Брановата должина на светлината која се апсорбира и зрачи се одредува по правилата на квантната механика. За да се сфати принципот на функционирање и начинот на кој се апсорбира и зрачи фотонот потребно е да се тргне од помалите атоми и молекули и нивните електронски конфигурации и молекуларни орбитали. Поголемите атоми и молекули не може да се разгледуваат ниту во лабораторија ниту на било кој друг практичен начин, па затоа тие припаѓаат во доменот на таканаречената компјутерска хемија, која ги користи компјутерите за да осознае и предвиди што се случува на атомско и молекуларно ниво.

## Форми на фотолуминисценција

thumb|400px|right|Флуоресцентни минерали

Наједноставните фотолуминисцентни процеси се поврзани со *резонантното зрачење* во која фотон со одредена бранова должина се апсорбира и фотон со истата должина веднаш се испушта. Овој процес не вклучува големи енергетски трансформации и деформации и се одвива со голема брзина, дури и поголема од 10 наносекунди.

Поинтересни процеси се случуваат кога хемискиот супстрат е подлежен на внатрешни енергетски транзиции пред да се случи реемитирање на енергијата здобиена со апсорпцијата на фотонот. Најпознат ваков ефект е флуоросценцијата која најчесто е брз процес, но во која дел од првобитната, оригинална енергија моментално се троши, со цел емитираните светлосни фотони да бидат со пониска енергија во однос на оние кои се апсорбираат.

Една уште поспецифична форма на фотолуминисценцијата е фосфоресценцијата при која енергијата на апсорбираните фотони поминува низ процесот на интерсистемски премин, односно преку низа реакции доаѓа во фаза на триплетен спин, односно на тројна мултипликација на спинот. Кога енергијата ќе се зароби во триплетната фаза, транзицијата на енергијата со пониска вредност е квантно забранета, што значи дека се случува многу побавно во однос на останатите транзиции. Резултатот е еден прилично бавен процес на транзиција на енергијата, кој најчесто трае со минути или часови. Ова е основа на постоењето на таканаречените светлечки во темнина супстанци.

## Надворешни врски
* Флуоросценција на Scienceworld
* Фосфоресценција на Scienceworld

Категорија:Луминисценција
Радиолуминисценција

**Радиолуминисценцијата** е феномен при кој луминисценцијата односно зрачењето на светлина се предизвикува во одреден материјал преку бомбардирање со јонизирачко зрачење, најчесто со бета-честички. Типичен пример за радиолуминисцентен материјал е трициумот, односно изотопот на водородот со два неутрона, кој се искористува како состојка во луминисцентните бои што предизвикуваат светење на бројките кај одредени часовници. Уште еден употреблив радиолуминисцентен материјал е веќе застарената смеса на радиум и цинк сулфид допингуван со бакар која, слично како и трициумот, се користела како луминисцентна боја кај часовниците.

## Наводи

Категорија:Луминисценција
Список на села во Населица

Ова е список на **[[населено место|населени места]]** во традиционалната област **[[Населица]]**, Егејска Македонија.

Населица
Островско Езеро

мини|300п|десно|Рибари во Островско Езеро за време на Првата светска војна.
**Островско Езеро** (, *Вегоритида*) — езеро во Егејска Македонија, денес во Грција, дел од групата на Егејските езера. Понекогаш се среќава и под името *Свети Панталејмон*.

Езерото зафаќа дел од териториите на Леринскиот и Постолскиот округ. Во североисточниот дел на Островската Котлина меѓу планините Ниџе на север и Каракамен на југ. Надморска му висина изнесува 543 м. Тоа е едно од најдлабоките езера во Грција (70 метри). Тоа е долго 15, а широко 7 километри, но неговата површина е многу намалена по изградбата на две хидроцентрали кај Суровичево и Теово, така што денес неговиот југозападен дел е наполно пресушен. Езерото се полни од Петерското Езеро, западно од него, како и од реките Биралска, Ословска и Делова (Аспропотамос) и некои други помали рекички.

Езерското подрачје има повеќе населени места кои припаѓаат на општините Воден и Суровичево. Покрај градот Острово (Арниса) и селото Чеган од неговата северна страна, по крајбрежјето се сместени селото Пателе (Агиос Пантелејмонас) од западната и селата Коларица (Мањаки), Уклемеш (Фаранги) и Кочана (Переја) од источната страна.

## Фауна
Островското и Петерското Езеро сочинуваат заеднички екосистем, во кој живеат повеќе од 130 видови птици, цицачи како и видри и уникатни видови риби како *Coregonus lavaretus*. На овој простор е живеалиште и на ретки и загрозени видови птици.

Тука се гнездат:

* ноќна чапја (*Nycticorax nycticorax*)
* жолта (гривеста) чапја (*Ardeola ralloides*)
* мала бела (сребреникава) чапја (*Egretta garzetta*)

Пошироко кај езерото исто така гнездат:

* мал воден бик (Ixobrychus minutus*)
* [[мал корморан]]  (*Phalacrocorax pygmeus*)
* [[египетски мршојадец|египетски (бел) мршојадец]] (*Neophron percnopterus*)
* [[орел змијар]] (*Circaetus gallicus*)
* [[блатна еја]] (*Circus aeruginosus*)
* [[ливадска еја]] (*Circus pygargus*)
* [[лисест глувчар|лисест (белоопашест) глувчар]] (*Buteo rufinus*)
* [[златен орел|златен (скалест) орел]] (*Aquila chrysaetos*)
*[[речна рибарка]] (*Sterna hirundo*)

Можат да се забележат и:

* [[белоопашест орел]] (*Haliaeetus albicilla*)

Меѓу водните птици можат да се видат:

*[[цуцулест нуркач]] (*Podiceps cristatus*)
*[[патка превез]] (*Netta rufina*)
*[[лиска]] (*Fulica atra'')

## Надворешни врски

* Слика на Островското и Петерското Езеро 
* Слика на Островското езеро и Острово 
* Слика на Островското езеро и село Чеган 
* Слики на Островското Езеро 
* Авионски слики на Островското Езеро 

## Наводи

Категорија:Езера во Егејска Македонија
Категорија:Лерин (округ)
Категорија:Постол (округ)
Категорија:Споменици на културата во Суровичево (општина)
Категорија:Споменици на културата во Воден (општина)
Баница (појаснување)

Поимот **Баница** може да означува:

Географија:
* Село во Струмичко
* Село во Бугарија, Врачанска област
* Село во Леринско
* Село во Зихненско
* Баница — Поранешно село во Серско каде загинал Гоце Делчев

* Горна Бањица, село во Гостиварско
* Долна Бањица, село во Гостиварско

Јадење:
* Баница (јадење) - вид пита
Петерско Езеро

**Петерско Езеро** (, *Лимни Петрон*; старо *Πετέρσκο*) — езеро во Леринско, Егејска Македонија, дел од групата на Егејските Езера.

Езерото се наоѓа на териториите на Леринско, Општина Суровичево, во северниот дел на котлината Острово меѓу два крака на планината Ниџе. Надморската висина му изнесува 570-572 метри, површината околу 12 км,2 додека езерото е длабоко само четири метри. На брегот на езерото се наоѓа селото Острово, додека над езерото, на врвот на ридот се наоѓаат остатоците од тврдината која потекнува од владеењето на цар Самоил. Вкупната површина на тврдината изнесува околу 25 хектари. Поврзано е со соседното Рудничко Езеро, од каде што добива вода. Неговите води пак се влеваат во Островското Езеро. На западниот брег се наоѓа селото Петерско, а во југозападниот Суровичево.

Заедно со Островското Езеро сочинуваат екосистем, во кој живеат повеќе од 130 видови птици, цицачи, риби. Овој простор е живеалиште на ретки и загрозени видови птици, од кои само во Петерското Езеро повеќе од 90 видови, како големиот корморан (*Phalacrocorax carbo*) и малиот корморан (*Phalacrocorax pygmaeus*). Се гнездат и ноќната чапја (*Nycticorax nycticorax*), жолтата чапја (*Ardeola ralloides*) и малата бела чапја (*Egretta garzetta*)http://www.ornithologiki.gr/en/sppe/en033.htm

Во 1977 г. Петерското Езеро е прогласено за место со посебна природна убавина. Заедно со соседното Островско Езеро е вклучено во мрежата на заштитени подрачја Натура 2000 (1340004) и двете езера се прогласени за места од орнитолошка важнот (045).

## Наводи

## Надворешни врски

* Петерското Езеро на NaturaGraeca 

Категорија:Езера во Егејска Македонија
Категорија:Езера во Грција
Категорија:Лерин (округ)
Категорија:Споменици на културата во Суровичево (општина)
Драговити

**Драговити** биле македонско јужнословенско племе кое се населило на Балканот кон крајот на 6 и почетокот на 7 век.Две различни гранки се споменуваат во изворите, едната се населува во средновековна Македонија на север и на исток од Солун и околу градот Бер (во денешна Грција).

Заедно со другите словенски племиња (Берзити, Драговити, Вајонити, Велегезити и Сагудати) на чело со драговитскиот поглавар Хацон, учествувале во нападите на Солун во 614-616 година, но и подоцна во 674-677 година.

**Драговитија** била склавинија (кнежевство) на територијата на Егејска Македонија, западно од Солун а денес во Република Грција, основано од македонското словенско племе Драговити. Оваа склавинија претставувала посебна епископија (еретичка црква) која го носела истото име, Драговитија (административна единица).

Со настапувањето на византиската реконквиста, еден дел од племето, се чини дека се преселило на север. Нивното име во континуитет се зачувало до 13 век, кога се споменува *Драговитската област* во Полог и *„тиранија (власт) на Драговитите“* во Бер.

## Наводи


Категорија:Македонија во средниот век
Категорија:Словенски племиња во Македонија
Категорија:Историја на Егејска Македонија
Категорија:Словенски племиња во Тракија и Мизија
Категорија:Склавини
Филипики

**Филипики** се говори на познатиот атински оратор Демостен против македонскиот цар (крал) Филип II и против Македонците. Во Филипиките, тој ги опишувал Македонците како варвари и ги омаловажувал јавно, опишувајки ги како народ подолен од елинскиот. Најпозната е неговата трета Филипика каде вели за Филип, македонскиот цар: „ ...не само што не е грк, ниту поврзан со грците...“.

Демостен воедно бил и водач на обединетите грчки градови- полиси во борбата против тогашната моќна македонска античка држава, која постепено ги покорувала грчките полиси и инкорпорирала во границите на  македонското царство.
Материјализам

**Материјализам** е филозофски правец во онтологијата спротивен на идеализмот. Материјализмот тргнува од тоа дека светот по својата суштина е материјален; дека материјата, природата, постои надвор од свеста и независно од свеста, дека материјата е првобитна и претставува извор на човековите сетила, сметајќи го спознанието, како и свеста, духот воопшто, за секундарни, за нешто што е произведено од влијанието на материјата и човековата сетилна пракса. Всушност, материјализмот поучува дека светот и сите негови законитости можат да се спознаат и дека тоа спознание се случува постепено, но прогресивно, издигајќи се од елементарните претстави за светот, па сѐ до неговата суштина.

## Материјализмот и духовното
Според италијанскиот поет Џакомо Леопарди, во нашата памет и во нашите способности сè е од материјална природа. Дури и зборот е нешто материјално, а идејата, поврзана и изедначена со зборот, е некако материјализирана. Нашето паметење, како и нашите духовни способности, не можат ништо точно да замислат, освен ако сè не ѝ потчинат на самата материја.

## Поделба
Според вообичаената, класична поделба на материјализмот, постојат три вида или форми на материјализмот: 
* антички или елементарен материјализам; 
* механицистички или метафизички материјализам; 
* дијалектички материјализам.

### Антички материјализам
Првите филозофи што се појавиле во рамките на западноевропската филозофија, како што е Милетската школа, биле материјалистички ориентирани.

### Метафизички материјализам
Метафизичкиот материјализам својствен за француските филозофи од XVIII век, меѓу кои се: Пол Холбах, Ламетри, Хелвециус.

### Дијалектички материјализам
Дијалектичкиот материјализам својствен е за дел од марксистички ориентираните мислители, макар што овој термин не се среќава ниту кај Карл Маркс, ниту кај Фридрих Енгелс.

## Некои дилеми околу поделбата на материјализам и идеализам
Според некои посовремени мислења оваа поделба е веќе застарена и несоодвестува на сознанијата на современата наука.

## Наводи


Категорија:Филозофски школи и традиции
Категорија:Филозофски правци
Гемиџии (навивачка група)

**Гемиџии** — македонска навивачка група од Гостивар основана во 1991 година. Групата навива и ги поддржува КК „Маврово“ (порано „Никол Ферт“), ФК „Гостивар“ и останатите македонски спортски клубови од Гостивар. Членството на групата е составено исклучиво од Македонци од Гостивар, а името е преземено од познатите македонски солунски атентатори - Гемиџии. Логото на групата е препознатливиот симбол на македонските револуционери вкрстените пиштол и кама врз евангелие со натпис Гемиџии Гостивар. Позабележителни натпревари за оваа група ќе останат натпреварите од финалето на кошаркарската сезона 1999/00 кога КК „Никол Ферт“ од Гостивар го победи КК „Работнички“ од Скопје и ја освои кошаркарската титула, на овие натпревари салата Младост во Гостивар била преполна дури и со над 300 „Гемиџии“. Во поголема бројка Гемиџиите биле најчесто и на натпреварите против албанските спортски клубови од Гостивар и регоналните гостиварски спортски лиги каде што чести биле и инцидентите на натпреварите со албанските клубови. Гемиџиите денес се слабо активна навивачка група, а се во тесна соработка со Војводи Тетово и Чкембари Битола (особено во минатото на дерби натпреварите помеѓу Вардар и Пелистер),а исто така се редовни поддржувачи на Македонската фудбалска репрезентација на западната трибина со своите транспаренти и реквизити.
Поради тоа што во Гостивар во последние години стивнаа спортските клубови особено кошаркарските, во последните години навивачката група Гемиџии од Гостивар e слабо активна.Само се очекува создавање на нова кошаркарска екипа и кам-бек на Гемиџиите.

Гемиџии Гостивар
Категорија:Спортот во Гостивар
Категорија:Појавено во 1991 година во Македонија
Fedora (Linux дистрибуција)

[thumb|300px|Fedora 9 со [GNOME]]
**Fedora Core** е RPM заснована ГНУ/Линукс дистрибуција развивана од Fedora Заедницата, а е спонзорирана од Red Hat. Таа се стреми да е целосен, сенаменски Оперативен Систем составен само од Слободен Софтвер.
Fedora Core е изведена од оригиналниот Red Hat Linux Оперативен Систем, со цел да се исклучи користењето на Red Hat Linux кај домашните корисници. Поддршка за Fedora Core е достапна но, Red Hat не нуди поддршка за Fedora Core; Иако, повеќето од развивачите на Fedora Core се вработени во Red Hat. Fedora Core, сега, го формира централниот систем на Red Hat Linux дистрибуцијата.

## Историја
Fedora проектот беше почнат во доцна 2003 година, од каде Red Hat објави дека Red Hat Linux нема повеќе да биде развиван од Red Hat со предлог за сите корисници на Red Hat Linux да користат RHEL *(Red Hat Enterprise Linux)*, а за тие што сакаат да користат Red Hat Linux или RHEL за домашна употреба да ја користат новосоздадената Fedora.

Почнувањето на Fedora проектот направи еден *тренд* помеѓу комерцијалните ГНУ/Линукс дистрибутери и развивачи да при секоја комерцијална верзија на една ГНУ/Линукс Дистрибуција да се пушти и една некомерцијална верзија на таа дистрибуција, која, при своето градење автоматски ќе го гради комерцијалниот ГНУ/Линукс систем.

## Именување
рамка|Шапка „федора“
Името *Fedora* доаѓа од доброволниот проект наречен *Fedora Linux* кој обезбедувал додатни пакети за Red Hat Linux дистрибуцијата.

Патем, Fedora e англиско име за еден вид на шапка - „федора“ која е направена од мек материјал, која напред и позади има остар облик.

## Пакување
Федора доаѓа на 5 CD-а или на 1 DVD. За основна инсталација потребни се само првото и второто CD. Таа доаѓа со инсталационата алатка Anaconda која може да инсталира графички или со текст. Инсталационите дискови ги содржат само најосновните пакети, и најстабилните пакети, иако, во складиштата на пакети има над 7,000 пакети.

Постојат три официјални складишта на пакети:
* **Fedora Core** (со пакети потребни за целиот систем)
* **Fedora Updates** (со пакети за ажурирање на системот)
* **Fedora Extras** (со пакети за додатен *екстра* софтвер)

Едни од попопуларните складишта на пакети кои не се одржувани од Fedora е Livna.

## Излегувања
Fedora излегува на околу 5 - 6 месеци. Досега се излезени 6 стабилни верзии. Пред секое ново излегување на еден Fedora систем се прават три тест излегувања, при што, корисниците ќе можат да пријавуваат грешки и да го надградуваат системот.

### Излезени верзии

### Тест Верзии на Fedora Core 7

## Додатни информации

Fedora кај Red Hat 

Fedora, мрежно место на заедницата

### Помош околу Fedora
Fedora ЧПП ''(Често Поставувани Прашања)''

Fedora Solved 

Fedora форуми 

Категорија:Линукс
Категорија:Слободни оперативни системи
Евроазија

**Евроазија** — најголемото едноделно тло на Земјата, со површина од 54.000.000 км<sup>2</sup> споредено со Америка (околу 42.000.000 км2), Африка (околу 30.000.000 км2), Антарктикот (околу 13.000.000 км2) и Океанија (9.000.000 км2). Во неа спаѓаат два континента—Европа и Азија. Населението брои некаде 4.611.307.438 — повеќе од 70% од вкупното светско население.

## Историја и култура
Патот на свилата ја симболизира трговската и културна размена кои ги поврзувале евроазиските цивилизации низ историјата, и таа е сѐ поактуелна тема. Во последно време развиена е и идејата за поширока евроазиска историја која се занимава со генетските, културни и лингвистички врски помеѓу старите европски и азиски култури. Овие речиси отсекогаш се сметале за засебни.

За првпат Евроазија ја обиколил Адолф Ерик Норденшелд во 1878-79.

## Геологија

Евроазија се формирала пред 375 - 325 милиони години. Тоа се случило кога се споиле Сибир (порано засебен континент), Казахстанија и Балтика (која била поврзана со Лаврентија (денес Северна Америка) добивајќи ја Евроамерика). Кинеските кратони се судриле со јужното крајбрежје на Сибир.

## Поврзано
* Палеарктик
* Евроазиство
* Лавразија, Евроазија+Северна Америка.
* Евроамерика, Балтика (западна Европа) + Северна Америка.
* Евроазиска Економска Заедница
* Неоевроазијанство
* Африка-Евроазија

## Наводи

## Надворешни врски

* EurasiaNet
* Eurasia Group


Категорија:Суперконтиненти
Категорија:Источна полутопка
Окултизам

[мини|десно|[Бафомет често се поврзува со окултизмот.]]
**Окултизам** (од лат. *occultus*; таен, скриен) всушност претставува окултна наука (т.е. „таинствена наука“) за натсетилните појави како на пример: спиритизам, хиромантија, астрологија и теозофија. 

Окултизмот се вклучува во верување во натприродни и таинствени сили во природата и во човекот.

Категорија:Езотерија
Категорија:Окултизам
Слобода на морињата

**МБ Слобода на морињата** (*MS Freedom of the Seas*) е крстосувач на Кралската Карипска Интернационала (*Royal Caribbean International*) и именител на неговата класа. Ова е вториот најголем патнички брод на светот (по Класа Оаза|класата Оаза), со капацитет за преку 4.300 гости на петнаесет палуби, опслужувани од преку 1.300 посада. Бродот држел титулата за најголем патнички брод сѐ до 2009 г. со изградбата на бродовите од класата „Оаза“, од истиот сопственик.

## Изградба
[thumb|left|200px|Бродот во изградба во [Акер Јардс во Турку]]
Слобода на морињата е изграден од бродоградилиштето Акер Јардс во Турку, Финска кој исто така ги гради и другите бродови од класата Слобода. Со завршувањето на изградбата, овој брод станал најголемиот патнички брод на светот, земајќи му ја титулата на Кунардовиот брод „Кралица Мери 2“, за во 2009 г. да биде надминат од бродовите од класата „Оаза“.

*Слобода* е за 2,4 метри потесен од *КМ2* на водното ниво, за 6 пократок и има за 1,5 помала подводна висина. Меѓутоа овој брод е поголем по тонажа и со тоа е вториот најтежок патнички брод во светот.

## Содржини
На бродот има три места за пливање; интерактивен воден парк, посебен базен за возрасни и главен базен. Има два џакузи кои надвиснуваат од страните на бродот. На Кралската Променада има кафуле, пицерија Сорентос, сладоледџилница Бен и Џерис, винарија, ирски паб, и многу фришопи. На 13-тата палуба има има спортски содржини како ѕид за искачување по карпи, FlowRider (бранопроизводител за сурф-симулација), терен за миниголф и правилен кошаркарски терен. Други содржини се лизгалиште,  казино, ресторан Џони Рокетс, Wi-Fi можности низ целиот брод, телевизори со рамен екран во сите кабини, како и здружливост за мобилни телефони.

## Факти и податоци
* Бродот има 30 чамци за спасување.
* Трошокот на работење изнесува 1 милион американски долари дневно. 
* Има 750,000 светилки и 4,700 уметнички дела, а користи 35,000&nbsp;кг мраз дневно.
* Најголемиот апартман има 113 м², во кој може да спијат 14 гости, има 5 телевизори, свое џакузи и бар.
* Бродот троши околу 106.000 литри гориво дневно.

## Галерија

Image:Freedom of the Seas vor Finkenwerder.JPG|Бродот на реката Елба во Германија
Image:Freedom of the Seas Hamburg 17042006 6.JPG|Бродот кон пристаништето во Хамбург
Image:freedomoftheseascozumel.jpg|Бродот во Косумел, Мексико
Image:H2OZone.JPG|H2OZone (детски базен) на бродот
Image:main_pool_freedom.jpg|Илустрација на главниот базен
Image:RoyalPromenade.JPG|Корзото (Кралска Променада) на бродот
Image:Flowrider.jpg|Сурф-симулатор на бродот
Image:Freedomoftheseas.jpg|Бродот го напушта пористаништето во Мајами


## Надворешни врски
* Официјално мрежно место  на Слобода на морињата  
* Бродоградилиште Акер, Финска  
* Информации за бродот  
* Официјално мрежно место  на Кралската Карипска Интернационала  
* Критички осврт на крстарењето 

Слобода на морињата
Слобода на морињата
Вонбродски мотор

thumb|right|177п|Болиндеров двоцилиндричен вонбродски мотор
[thumb|right|177п|[Yamaha Motor Company|Yamaha F115 bet]]
*Вонбродски мотор* е погонски систем за чамци.

## Општа употреба
Вонбродските мотори за чамци е самостојна единица со мотор, придруни системи и пропелер, предвиден за прицврстување на пловилото (одзади). Ова е најчестиот метод на продвижување на мали пловила.

Покрај погон, вонбродските мотори служат и за управување, така што стожерираат (се вртат) и така ја контролираат насоката на пропелерот. Ногарката за пренос во водата исто така игра улога на кормило дури и кога пропелерот не се движи.

Кога бродовите се вон употреба или во плитки води, моторите може да се навалуваат нанапред над  местото на прицврстување за да го подигнат поропелерот и осовината за пренос вон водата и со тоа да спречат собирање на алги или удирање во подводни опасности како карпи.

## Типови мотори
Малите вонбродски мотори се навистина самостојни, со вградени резервоари и контроли поставени на самиот мотор. Овие се управуваат со управувачки лост кој е дирдектно сврзан со моторот.  Овие мали мотори се лесни - може да бидат и 12 кг, а да бидат доволно силни за да движат мало кајче со брзина од 15 км/ч, многу побрзо отколку со весла. Овие се мошне преносливи и се откачуваат од пловилото со одвртување на прицврстувалките. Тие обично имаат рачно палере, додека поголемите типови имаат електрично палење налик на она кај автомобилите.

Производителите прават и големи вонбродски мотори, доволно моќни за да движат чамци со должина од 9 метри или повеќе. Постојат и елекрични вонбродски мотори. Овие имаат специјализирана примена. Вонбродските мотори можат да се најдат и во дизел варијанти, но нивната тежина и цена ги прават непрактични за највеќето намени.

Поризведени се и некои мотори на принцип на воден млаз наместо пропелер. Овие не прават никаква кавитација и со тоа се поманеврабилни и можат да работат во многу плитки води.  Меѓутоа нивната ниска ефикасност споредена со онаа на пропелерите ја ограничува нивната примена.

## Историја и развој
Првиот практичен вонбродски мотор го конструирал норвешкиот-американски изумител Оле Евинруд во 1909.

Историски, највеќето вонбродски мотори биле двотактни заради нивната едноставност (и затоа сигурност), ниска цена, и висок сооднос на сила на тежина - проблемот со тежината станал важен бидејќи потешките мотори имале проблеми со управувањето. Меѓутоа нивното загадување довело до популарноста на четворотактните вонбродски мотори, особено за поевтините модели. Скапите модели останале двотактни.

Бродските мотори ја имаат предноста на можност за влечење на бескрајни залихи на вода за ладење од езерото/морето; ова ја елиминира потребата за ладилник и венилатор, а со тоа намалувајќи ја комплексноста и тежината на моторот.

## Производители
* Бритиш Анзани
* Бритиш Сигал
* Евинруд/Џонсон, подружница на Bombardier Recreational Products
* Хонда
* Мерјкјури/Маринер
* Нисан
* Сузуки
* Тохатсу
* Јамаха Хатсудоки

## Поврзано
* Вобродски мотор
* Бродски мотор
* Поморски погон

## Патенти
* ***' - ''Механизам за поморски погон'' 
* ***' - *Кануа и други мали пловила*

Категорија:Поморски погони
Категорија:Мотори
Глобочани

**Глобочани** или **Глобочени** — село во Мала Преспа, во состав на Општина Пустец, Областа Горица.

## Географија и местоположба

Селото се наоѓа во областа Мала Преспа, на околу 8 километри јужно од македонско-албанската граница.

Глобочани граничи со следните села: од северната страна со селото Долна Горица и од јужната страна со селото Шулин.

## Историја

Глобочани е старо, повеќевековно село во кое отсекогаш живееле Македонци христијани.

Најран пишан документ за селото е од 1337 година, потоа се спомнува во Слепченскиот кодик во  и  век.

За време на револуционерните борби постоела месна чета од околу 20 души која ја предводел Јоше од селото Подмочани. Во Втората светска војна селото е запалено и од 40 куќи останале 16.

## Економија

## Демографија

1900 година според бугаринот Васил К’нчов селото броело 248 Македонци православни. 1948 година селото имало 16 куќи со 84 жители.

### Родови

Во селото и ден денес живеат Македонци, родовите во селото се:

* Бојчевци
* Баруљовци
* Калешковци
* Малевци
* Ничовци
* Србиновци
* Танчевци
* Тушкаровци

## Општествени установи

## Културни и природни знаменитости

## Редовни настани

## Личности
* Илинден Спасе
* Стерјо Спасе
* Ѓорѓи Тане  

## Култура и спорт

## Иселеништво

## Наводи

## Надворешни врски

Категорија:Села во Албанија
Категорија:Пустец (општина)
Категорија:Македонски населби во Албанија
W

::*Оваа статија се однесува за буква од [[латиница]]та. За други значења, видете [[W (појаснување)]]*

**W** — буква од стандардната латиницата.

Категорија:Латинични букви
Младост (езеро)

**Младост** (или **Велешко Езеро**) — вештачко езеро северно од градот Велес, на земјиште кое е во сопственост на Република Македонија. Сообраќајниот пристап е преку асфалтиран месен пат од правец на Велес кој оди по брегот на езерото, минува низ браната и продолжува до автопатот Скопје-Велес. Во рамките на месноста  постои асфалтиран пат кој го поврзува месниот пат со комплексот на мотели. Крај самото езеро работат многу посетуваните и познати места: мотелот „Романтик“, а на водите на самото езеро работи мотел-ресторан на бродот „Панини“. Езерото било изградено со цел за наводнување на лозовите насади и земјоделските плантажи во околината кои често страдале од суши во минатото.

Денес, езерото „Младост“ е многу посетувано туристичко место. Местото е поврзано со тамошната 10-киловатна мрежа, до него постои телефонска мрежа. Во хидрографски поглед месноста се наоѓа покрај акумулацијата „Младост“ на реката Отовица, лева притока на реката Вардар. Урбаното планирање на езерото опфаќа: сателитска населба за домување, комерцијални содржини, угостителство и зона за спорт и рекреација. Езерото е најчесто посетено за спортски риболов (застапени се рибите: крап, сом, шаран, бојник), излети и пикници за празници како 1 мај, Илинден и капење во летните месеци. На брегот на езерото постои камп со приколки и шатори во кои често  престојуваат луѓе во летниот период. Во околината на езерото се изградени и сè уште се градат голем број на викендички. Околните ридови се пошумени со густа борова шума која придонесува за пријатниот амбиент на езерото. Во непосредната околина на езерото се извршени повеќе акции за пошумување во рамките на акцијата „Ден на дрвото“.

На 26 август 2019 година во околината на езерото избувнал голем пожар, уништувајќи голема шумска површина.

## Галерија

Податотека:Veleshko-Ezero.jpg|Поглед на Велешкото Езеро „Младост“
Податотека:Veleshko-brod-Panini-MK.jpg|Поглед на езерото со мотел-ресторан бродот „Панини“
Податотека:Veleshko-i-avtopatot.jpg|Поглед на езерото со мостот на автопатот „Александар Македонски“ (Е-75) во позадината
Податотека:Brod Panini 3.JPG|Бродот „Панини“


## Надворешни врски

* Страница за езерото „Младост“  — портал „Рибар“

Категорија:Вештачки езера во Македонија
Категорија:Географија на Велес
Сплав

[thumb|right|250px|Традиционален дрвен сплав во [Црна Гора]][thumb|right|250px|Рекреативно [сплаварење во Бразил]]
**Сплав** или **скеле** е рамна конструкција која плута и се употребува за воден транспорт. Ова е наједноставниот вид на пловило, кој се одликува со отсуството на труп. Наместо ова сплавовите се одржуваат во вода со помош на пловни материјали како дрво, запечатени буриња или пак напумпани воздушни комори. Традиционалните примитивни сплавови е прават од дрво или трски. Денешните сплавови користат понтони, барабани или пак блокови од стиропор. Сплавовите на надувување користат издржливи повеќеслојни гумирани платна. Зависно од употребата и големината, сплавот може да има и надградба, јарболи или кормила.

Стопанското шумарство порано се користело со сплаварење за пренос на трупците со нивно врзување во сплавови и пловејќи (или влечејќи) ги по река. Овој метод на пренос бил доста чест сѐ до средината на XX век, но денес ретко се користи.

Типот на сплав кој се користи за рекреативно сплаварење е всушност чамец на надувување, изработен од еластични материјали, соодветни за пловидба по брзаци.

## Поврзано
* Сплаварење
* Воден транспорт
** Речен транспорт
* Скеле (градежништво)

Категорија:Видови чамци
Категорија:Воден сообраќај
Агностицизам

**Агностицизмот** — филозофско убедување дека вистинитосната вредност на тврдења за постоењето или непостоењето на божества, но и други религиозни и метафизички тврдењане, не може да се утврди ниту докаже. Агностицизмот може да се дефинира на различни начини, а и понекогаш означува сомневање или скептичен пристап кон прашања. Во некои смисли, агностицизмот е став за сличностите или разликите меѓу уверение и знаење, отколку за некое специфично тврдење или верување.

Томас Хаксли, англиски биолог, го сковал зборот *agnostic* („агностичен“) во 1869 година. Но пред тоа некои мислители и пишани дела го промовираа агностичното гледиште, вклучувајќи ги Протагора, грчки филозоф од 5 век, и митот за создавање „*[[Насадија-сукта]]*“ во Риг-веда, антички хиндуистички религиозен текст. Откога Хаксли го сковал овој термин, многу други мислители имаат пишано опширно за агностицизмот.

## Наводи

Категорија:Филозофија
Категорија:Агностицизам
Категорија:Критика кон религијата
Категорија:Секуларизам
Категорија:Грцизми
Вињета

**Вињета** (од француски: *Vignette*) може да се однесува на:

* Вињета (книжевност), кратки импресионистички сцени кои се фокусираат на еден момент или пак даваат увид во еден лик, идеја или окружување.
* Вињетирање, во фотографијата, процедура за губење на острината на сликата околу рабовите.
* Вињета (графика), украсен дизајн на книги или весници, за разграничување на делови или глави или пак за украсување на рабовите.
* Вињета (патарина), во некои европски земји, мали шарени налепници на автомобили кои укажуваат на платена патарина
Вињета (графика)

right|thumb|250п|Вињета
:*За други употреби на зборот *Вињета*, видете [[Вињета]].*

**Вињета** (од француски: *vignette*), во графичкиот дизајн е украс на книга или весник, кој ги разделува деловите или главите на книгите, или пак служи за украсување на рабовите, .
## Наводи

Категорија:Графички дизајн
Категорија:Илустрација
Категорија:Ликовни мотиви
Звонко Богдан

**Звонко Богдан** (р. 5 јануари 1942 во Сомбор) е истакнат изведувач на народни тамбурашки и староградски песни од Војводина, Србија. Освен тоа што е славен пејач, тој е и композитор, сликар и џокеј, и ужива углед на боемство и отменост. Живеел во Виена за време на 1990-тите години, и се вратил во Војводина по падот на Слободан Милошевиќ. Сега живее во Суботица.

## Животопис
Звонко Богдан е роден во Сомбор, кој во тоа време бил под унгарска окупација (во Втората светска војна), во семејство Буњевци.

Пее како негови така и традиционални песни (особено буњевски) во придружба на тамбураши. Некои од песните ги компонирал самиот (како *Хеј салаши на северу Бачке*). Има и песни на унгарски и ромски.

На неговите изведби го придружуваат ансамблите „Тамбурашки оркестар Јанике Балажа“ од Војводина и „Загребачки тамбураши“ од Хрватска. Звонко Богдан е сѐ уште многу активен и изведува во Србија и Хрватска, како и ширум светот каде живеат луѓе од тие краишта.

Некои од неговите најпопуларни песни се:

* „Хеј салаши на северу Бачке“
* „Осам тамбураша с Петроварадина“
* „Већ одавно спремам свог мркова“
* „Не вреди плакати“
* „Говори се да ме вараш“
* „Крај језера једна кућа мала“
* „Фијакер стари“
* „Прошле су многе љубави“
* „Ко те има, тај те нема“
* „У Сомбору педесет и неке“
* „У тем Сомбору“
* „Купићу ти ципелице“

## Дискографија
* 1973: *Звонко Богдан*
* 1973: *Бисери народне музике*
* 1974: *Звонко Богдан пева за Вас*
* 1976: *Што се боре мисли моје*
* 1981: *Звонко Богдан и тамбурашки оркестар Јанике Балажа*
* 1984: *Леголас*
* 1980: *Звонко Богдан*
* 1984: *Песме и песници*
* 1990: *Звонко Богдан*
* 2001: *[[Живот тече у лаганом ритму]]*
* 2003: *Раритети*
* 2003: *Успомене на време које се сигурно поновити неће* (двојно ЦД)
* 2005: *Звонко Богдан - Највећи хитови*
* 2012: *Звонко Богдан - Ова писма рефрен нема*

## Музика

## Поврзано
* Јаника Балаж
* Староградска музика
* Тамбура

## Надворешни врски

* Звонко Богдан, легенда тамбурашке музике
* Звонко Богдан, чувар панонске шансоне („Вечерње новости“, 21. новембар 2010)
* Времена која вратити се неће („Политика“, 3. новембар 2012)

Категорија:Српски музичари
Категорија:Српски фолк пејачи
Категорија:Југословенски музичари
Категорија:Луѓе од Сомбор
Категорија:Војвоѓанци
Категорија:Буњевци
Категорија:Родени во 1942 година
Категорија:Живи луѓе
Текстилна уметност

**Текстилна уметност** е изработка на текстили или нешто друго со нивна помош.

Текстилните уметности се корситат со разни техники за создавање на ументички дела со помош на преѓа и конци понекогаш во комбинација со текстилна или друга боја.

Во текстилни уметности спаѓаат:

* Кукичење (хеклување)
* Везење
* Филц
* Плетење
* Тантела
* Крпеници
* Шиење
* Ткаење
* Бордура

## Поврзано
* Текстил
* Модно творештво
* Ликовна уметност
Најмал заеднички именител

Во математиката, **најмал заеднички именител** (скрат. **НЗИ**) е најмалиот заеднички содржател на именителите на едно множество прости дропки. Ова е најмалиот позитивен цел број кој е делив со броевите за кои се бара НЗИ. На пример, НЗИ на

:\left\{ \frac{1}{2}, \frac{1}{4} \right\}

е 4 бидејќи најмалиот заеднички содржател на 2 и 4 е 4. Така, НЗИ на

:\left\{ \frac{1}{2}, \frac{1}{3} \right\}

е 6. Користејќи го НЗД (или било кој негов делител) како содржател дава можност за собирање, одземање или споредба на дропки:
* \frac{1}{2} + \frac{1}{4} = \frac{2}{4} + \frac{1}{4} = \frac{3}{4};
* \frac{1}{2} - \frac{1}{3} = \frac{3}{6} - \frac{2}{6} = \frac{1}{6};
* \frac{1}{3}  бидејќи \frac{5}{15} .

## Поврзано
* Најголем заеднички делител (НЗД)
* Разложување — обратен процес од собирање дропки во *незаеднички* содржатели.

## Надворешни врски
* Објаснување и примери за НЗС  

Категорија:Елементарна аритметика
Категорија:Дропки
Панта Џамбазоски

**Панта Џамбазоски** — македонски тапанар и новинар. Тој е автор на името на една од најдобрите македонски рок бендови, Мизар, каде членувал седум години. Потоа кратко време поминал во Берлин гори. Кон крајот на 1988. година Панта Џамбазоски станал првиот тапанар на групата Архангел. Во моментов работи во една од најгледаните приватни телевизии во Македонија - телевизија Телма. Новинарската кариера ја започнал во списанието „Млад Борец“, каде најпрво бил уредник од областа на музиката, а потоа преминал во политичката рубрика. Потоа беше уредник во македонскиот дневен весник Нова Македонија.

## Надворешни врски
*Телевизија Телма
*Официјална страница на Мизар 
*Статија на Password продукција

Категорија:Македонски музичари
Категорија:Мизар
Категорија:Архангел
Категорија:Македонски новинари
Категорија:Луѓе од Скопје
Категорија:Живи луѓе
Виентијан

**Виентијан** (лаоски  *Viangchan*) или **Вјангчан** е главен град на Лаос. Тој се наоѓа во Меконгската долина. Според некои проценки, градот има 200.000 жители (2005), а се верува дека бројот на жители кои живеат во Виентианската Област е над 730.000. Виентиан е сместен 17° 58' северно и 102° 36' источно (17.9667, 102.6). Виентиан се наоѓа на реката Меконг, на границата со Тајланд.

## Потекло на поимот
Името на градот е од палиско будистичко потекло. Оригиналното значење на името било „кралски сандалов ползавец“ или „град на сандаловото дрво“. Ова дрво било доста ценето во Индија. Денешното значење на името во Лаос е нецелосно јасно и често се толкува како „градот на месечината“. Оваа нејаснотија е поради фактот што на санскритски за зборовите месечина (chandra (चन्द) и сандалово дрво  (chandana (चन्दन) се пишува и изговара исто. Сепак на тајландски (เวียงจันทน์) името е сè уште оригинално запишувано, односно „градот на сандаловото дрво“. Транскрибираната верзија, односно во овој случај македонскиот изговор на името, е од францускиот јазик и ерата на француската колонизација на Индокина. Градот на лаоски јазик е *Вјангчан* (ວຽງຈັນ, *Viangchan*), но Французите имале потешкотии да го изговорат името и го изговарале на изменет начин, односно ја изговарале таа форма која и во македонскиот јазик е примена - „Виентијан“.

## Административна поделба
Виентијан се наоѓа во префектурата Виентијан каде е и главен центар. Префектурата се отцепила од покраината Виентијан во 1989 година. Градот Виентијан е составен од следните окрузи:

*Чантабули
*Хадуајфонг
*Сикорабонг
*Сисатанак
*Сајсета

## Збратимени градови
*  Бангкок, Тајланд
*  Чирагонг, Бангладеш
*  Пном Пен, Камбоџа
*  Орландо, САД
*  Хо Ши Мин, Виетнам

## Наводи

## Поврзано
* Лаос
* Градови во Лаос

## Надворешни врски

* Слики од Виентијан на Flickr
* Карта на Виентијан 
* Туристички водич за Виентијан 
* Виентијан: гурмански скакулци  
* Карта од MSN за Виентијан

*
Категорија:Главни градови во Азија
Категорија:Населени места основани во 1560 година